വീട് ഭാഗികമായി കത്തിനശിച്ചു ആലപ്പുഴ: തിരുവമ്ബാടി ഗുരുമന്ദിരം വാര്ഡ് ചിറമുറിക്കല് വീട്ടില് മൈഥിലിയുടെ 79 ഉടമസ്ഥതയിലുള്ള ചെറിയ വീട് ഭാഗികമായി കത്തിനശിച്ചു. ഇതിനോടു ചേര്ന്നു നില്ക്കുന്ന കെട്ടിടം കത്തിനശിക്കാതെ അഗ്നിരക്ഷ സേനയുടെ ഇടപെടല് മൂലം സംരക്ഷിച്ചു. ഫയര് ആന്ഡ് റെസ്ക്യുവിന്റെ രണ്ടു യൂണിറ്റ് വാഹനങ്ങള് സംഭവ സ്ഥലത്തെത്തി. കഴിഞ്ഞ രാത്രിയായിരുന്നു സംഭവം. അസിസ്റ്റന്റ് സ്റ്റേഷന് ഓഫീസര് വി. വാലന്റൈന്റെ നേതൃത്വത്തില് എസ്എഫ്ആര്ഒമാരായ സി.പി. ഓമനക്കുട്ടന്, ജെ. ജെ. നെല്സണ്, ഫയര് ആന്ഡ് റെസ്ക്യു ഓഫീസര്മാരായ ലോറന്സ്, വിനീത് കലാധരന്, അമര്ജിത്ത്, വിപിന് രാജ്, ഷുഹൈബ്, സന്തോഷ് കുമാര്, രതീഷ് വിനീഷ്, സാനിഷ് മോന് എന്നിവരും രക്ഷാപ്രവര്ത്തനത്തില് പങ്കെടുത്തു. പൊഴി നവീകരണ പദ്ധതിക്ക് തുടക്കംആലപ്പുഴ: കഞ്ഞിക്കുഴി ബ്ലോക്ക് പഞ്ചായത്തിന്റെ നേതൃത്വത്തില് പിഎംകെവൈഎസ് പദ്ധതിയില് ഉള്പ്പെടുത്തി നടത്തുന്ന ചെത്തി പൊഴി നവീകരണത്തിന്റെ ഉദ്ഘാടനം കഞ്ഞിക്കുഴി ബ്ലോക്ക് പഞ്ചായത്ത് പ്രസിഡന്റ് വി.ജി. മോഹനന് നിര്വഹിച്ചു. എട്ടു ലക്ഷം രൂപയാണ് പദ്ധതിക്കായി വകയിരുത്തിയിട്ടുള്ളത്. മാരാരിക്കുളം വടക്ക് പഞ്ചായത്ത് പ്രസിഡന്റ് സുദര്ശനാ ഭായി അധ്യക്ഷത വഹിച്ചു.